《感秋三首时洪都兵变予方种菊东篱有终焉之志因赋此诗 其二》
明代·黄佐

一舸当年发豫章，豚鱼吹浪棹相将。黄芦夹岸天连海，白雁临关夜有霜。

氛祲秪今干斗极，江湖依旧远岩廊。悲吟不尽伤秋意，红叶萧萧暮吹长。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。